# Maria Dolors Baró i Mariné

Maria Dolors Baró i Mariné, Reus (Baix Camp, 1948), és una física catalana coneguda pels seus estudis sobre les propietats bàsiques dels materials funcionals nanoestructurats.

## Estudis

Va estudiar el batxillerat a l'institut Gaudí de Reus, després va iniciar els estudis de Ciències Físiques a la Universitat de Barcelona, on es va llicenciar l'any 1971. El 1975 es va doctorar en Ciències Físiques a la Universitat Autònoma de Barcelona (UAB) on és actualment Catedràtica de Física Aplicada al Departament de Física de la Facultat de Ciències. Al llarg de la seva carrera a la UAB s'ha dedicat tant a la recerca, com a la docència i a la gestió. Com a docent ha impartit diverses assignatures, entre d'altres, Física, Termodinàmica, Ciència de Materials, Propietats mecàniques dels materials, Materials metàl·lics, Laboratori de Microscòpies i Tècniques de Caracterització de Materials.

## Recerca

És Coordinadora de la Unitat de Física dels Materials II des de la seva creació l'any 1994, les seves línies de recerca se situen en l'àmbit de la nanociència i la nanotecnologia. L'activitat actual del grup que ella coordina està basada en l'obtenció i caracterització de nous materials utilitzant tecnologies avançades, en particular l'estudi de les propietats bàsiques de materials funcionals nanostructurats, bàsicament magnètiques i estructurals. Estudien en profunditat la correlació entre les propietats estructurals, resultants de la tècnica de nanoestructuració, i les propietats físiques (mecàniques o magnètiques). Això permet modificar les propietats dels materials per a noves aplicacions o processos, estudiant les interaccions de bescanvi entre materials ferromagnètics i antiferromagnètics; síntesi per rutes químiques de nanopartícules magnètiques; comportament mecànic de materials estructurals; recerca i caracterització de nous materials útils per a l'emmagatzematge d'hidrogen. Ha dirigit tesis doctorals i coordinat nombrosos projectes de recerca tant d'abast nacional com internacional.
Des del 2001, Maria Dolors Baró és Directora Científica del Servei de Microscòpia de la UAB, un servei de suport a la recerca que disposa de la infraestructura en utillatge i tècnica necessaris per a l'aplicació de la microscòpia a diversos camps d'investigació com poden ser la biomedicina, química, física, ciències dels materials o geologia, entre d'altres.
Va ser la Presidenta de l'International Symposium on Metastable, Mechanically Alloyed and Nanocrystalline Materials, Sitges 1997.
Ha realitzat diverses estades de recerca en institucions de renom:
* Institut de Métallurgie Structurale, Neuchâtel, Suïssa (1986)
* Department of Materials Engineering, University of Wollongong, Austràlia (1998)
* Institut National Polytechnique de Grenoble, França (1999)
* Institute for Metallic Materials, IFW Dresden, Alemanya (2003)
* Departamento de Engenharia de Materiais, Universidade Federal de Sao Carlos, Brasil (2008, 2009)
* Institute for Complex Materials, IFW Dresden, Alemanya (2011)

## Premis i reconeixements

* 2005 va rebre la Medalla Narcís Monturiol al mèrit científic i tecnològic de la Generalitat de Catalunya per la seva tasca acadèmica i per les seves contribucions científiques amb repercussió internacional en diverses línies d’investigació sobre magnetisme i materials nanoestructurats.
* 2007 Membre de la Comissió Avaluadora en l'àmbit de Ciències de l’Agència per a la Qualitat del Sistema Universitari de Catalunya (AQU).
* 2009 Presidenta de la Comissió Avaluadora en l'àmbit de Ciències de l’Agència per a la Qualitat del Sistema Universitari de Catalunya (AQU).
* 2009 Premi ICREA Acadèmia.
* 2016 ISMANAM Senior Scientist Award.

## Obra

María Dolors Baró ha publicat més de 320 articles originals en revistes especialitzades com: Acta Materialia, Journal of Alloys and Compounds, Science of Advanced Materials, ACS Applied Materials & Interfaces, Applied Physics Letters, Physical Review Letters, Journal of the American Chemical Society, Nanoscale, Nature Communications, entre d'altres.

### Articles de divulgació

* Enduriment magnètic induït per l'acoblament de material ferromagnètic i antiferromagnètic
* Preparación y caracterización de aleaciones basadas en FeCoNbBSiCu

## Referències

* ↑ «Gran Enciclopèdia Catalana. Maria Dolors Baró i Mariné», 02-07-2012. [Consulta: 29 octubre 2014].
* ↑ «Unitat de Física dels Materials II. Departament de Física UAB.». UAB. Arxivat de l'original el 2014-11-02. [Consulta: 29 octubre 2014].
* ↑ «Laboratori de Mesures Magnètiques i Tèrmiques (LMT). Grup de Materials Nanoestruturats». UAB. Arxivat de l'original el 2007-02-07. [Consulta: 29 octubre 2014].
* ↑ «COSY. European Marie Curie Research Training Network.» (en anglés). Arxivat de l'original el 14 de juliol 2017. [Consulta: 29 octubre 2014].
* ↑ «Laboratori de Mesures Magnètiques i Tèrmiques.Participació en Projectes de I+D finançats en convocatòries públiques en els darrers 3 anys». LMT. Arxivat de l'original el 7 de febrer 2007. [Consulta: 29 octubre 2014].
* ↑ «Servei de Microscòpia. UAB». UAB. [Consulta: 29 octubre 2014].
* ↑ M.D. Baró, S. Suriñach (editors). International Symposium on Metastable, Mechanically Alloyed and Nanocrystalline Materials. ISMANAM-97 : proceedings of the International Symposium held in Sitges (Barcelona), Spain. (en anglés). Uetikon-Zuerich, Switzerland: Trans Tech Publications, 1998. ISBN 0878497994.
* ↑ «Agència per a la Qualitat del Sistema Universitari de Catalunya». AQU. [Consulta: 29 octubre 2014].
* ↑ «M.Dolors Baró a Google Scholar». [Consulta: 29 octubre 2014].
* ↑ Menéndez, E.; Martinavicius, A.; Liedke, M. O.; Abrasonis, G.; Fassbender, J.; Sommerlatte, J.; Nielsch, K.; Suriñach, S.; Baró, M. D.; Nogués, J.; Sort, J. «Patterning of magnetic structures on austenitic stainless steel by local ion beam nitriding.». Acta Materialia, 56(17), 2008, pàg. 4570-4576..
* ↑ J. Fornell, A. Concustell, A.L. Greer, S. Suriñach, M. D. Baró, J. Sort «Effects of shot peening on the nanoindentation response of Cu47.5Zr47.5Al5 metallic glass». Journal of Alloys and Compounds 586, 2014, pàg. S36-S40.
* ↑ E. Pellicer, S. Suriñach, M. D. Baró, E. García-Lecina, J. Sort «Effect of thermally-induced surface oxidation on the mechanical properties and corrosion resistance of Zr60Cu25Al10Fe5 bulk metalAlic glass.». Science of Advanced Materials, 6, 2014, pàg. 26-35.
* ↑ M. Guerrero, A. Altube, E. García-Lecina, E. Rossinyol, M. D. Baró, E. Pellicer, J. Sort. «Facile in Situ Synthesis of BiOCl Nanoplates Stacked to Highly Porous TiO2: A Synergistic Combination for Environmental Remediation.». ACS Applied Materials & Interfaces, 6, 2014, pàg. 13994–14000.
* ↑ Sort, J.; Concustell, A.; Menendez, E.; Suriñach, S.; Baró, M. D.; Farran, J.; Nogués, J. «Selective generation of local ferromagnetism in austenitic stainless steel using nanoindentation». Applied Physics Letters, 89(3),, 2006, pàg. 032509/1-032509/3.
* ↑ Sort J; Buchanan K S; Novosad V; Hoffmann A; Salazar-Alvarez G; Bollero A; Baró M D; Dieny B; Nogués J «Imprinting vortices into antiferromagnets». Physical review letters, 97(6), 2006, pàg. 067201.
* ↑ Autores: Juan Santiago Muñoz, Josep Nogués, Maria Dolors Baró Mariné, Santiago Suriñach, Jordi Sort Viñas «Enduriment magnètic induït per l'acoblament de material ferromagnètic i antiferromagnètic». Revista de física, 19, 2000, pàg. 16-23 [Consulta: 29 octubre 2014].
* ↑ Autores: Z. Caamaño, Maria Dolors Baró Mariné, Santiago Suriñach, J. Muñoz «Preparación y caracterización de aleaciones basadas en FeCoNbBSiCu». Revista de la Sociedad Colombiana de Física, 38, 4, 2006, pàg. 1483-1486.